open-index/open-wikipedia-markdown huggingface dataset:
হ্যানয়

**হ্যানয়** (, ), ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল থেকে  ১৯৭৫ সাল পর্যন্ত হ্যানয় উত্তর ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামের রাজধানী হয়।

## ভূগোল
হানয় ভিয়েতনামের উত্তর অঞ্চলে, ভিয়েতনামের রেড রিভার ডেল্টায়, উপকূলীয় অঞ্চল থেকে প্রায় ৯০ কিমি (৫৬ মা) দূরে অবস্থিত। হ্যানয় তিনটি মূল ধরনের ভূখণ্ড রয়েছে, যা ব-দ্বীপ অঞ্চল, মধ্যভূমি অঞ্চল এবং পার্বত্য অঞ্চল। সাধারণভাবে, ভূখণ্ডটি উত্তর থেকে দক্ষিণে এবং পশ্চিম থেকে পূর্ব দিকে ধীরে ধীরে নিম্নে হয়েছে এবং সমুদ্রপৃষ্ঠ থেকে গড় উচ্চতা ৫ - ২০ মিটার অবধি। পাহাড় এবং পার্বত্য অঞ্চলগুলি শহরের উত্তর এবং পশ্চিম অংশে অবস্থিত। শহরের সবচেয়ে পশ্চিমে উচ্চতম শিখরটির নাম বায় ভিতে, যার উচ্চতা ১২৮১ মিটার।

হানয় প্রচণ্ড বৃষ্টিপাতের সাথে একটি আর্দ্র উষ্ণমন্ডলীয় জলবায়ু (কোপেন সিডব্লিউএ) অঞ্চলে অবিস্থত। শহরটি চারটি স্বতন্ত্র ঋতু সহ উত্তর ভিয়েতনামের সাধারণ জলবায়ু অনুভব করে। মে থেকে আগস্ট পর্যন্ত গ্রীষ্মকাল, এসময় প্রচুর বৃষ্টিপাতের সাথে গরম এবং আর্দ্র আবহাওয়া বিরাজমান।  সেপ্টেম্বর থেকে নভেম্বর পর্যন্ত শরত্কাল এ ঋতুতে তাপমাত্রা ও বৃষ্টিপাতের হ্রাস পায়।  ডিসেম্বর থেকে জানুয়ারি পর্যন্ত শীতকাল, এসময় আবহাওয়া জাতীয় মান অনুসারে শুষ্ক ও শীতল থাকে। শহরটি শীতকালে সাধারণত মেঘলা এবং কুয়াশাচ্ছন্ন থাকে, ফেব্রুয়ারি এবং মার্চ মাসে প্রতিদিন ১.৫ ঘণ্টার রোদ হয়।

হ্যানয় শহরে প্রতি বছর গড়ে ১,৬১২ মিলিমিটার (৬৩.৫ ইঞ্চি) বৃষ্টিপাত হয়, মে থেকে অক্টোবর মাসের মধ্যে বেশিরভার বৃষ্টিপাত হয়। বছরে গড়ে বৃষ্টিপাতের হয় ১১৪ দিন।

গড় বার্ষিক তাপমাত্রা ২৩.৬° সে (৭৪° ফা), যার গড় আপেক্ষিক আর্দ্রতা ৭৯%। ১৯২৬ সালের মে মাসে সর্বোচ্চ রেকর্ড তাপমাত্রা ছিল ৪২.৮ °সে (১০৯ °ফা), ১৯৫৫ সালের জানুয়ারি মাসে সর্বনিম্ন রেকর্ড করা তাপমাত্রা ছিল ২.৭° সে (৩৭° ফা)।

## জনসংখ্যা
হ্যানয়ের জনসংখ্যা ক্রমাগত বৃদ্ধি পাচ্ছে (প্রতি বছর প্রায় ৩.৫%), এই শহরটি উত্তর ভিয়েতনামের একটি প্রধান মহানগরী এবং দেশটির রাজনৈতিক কেন্দ্র। এই জনসংখ্যা বৃদ্ধি অবকাঠামোতেও প্রচুর চাপ ফেলছে, যার মধ্যে কিছু পুরানো এবং বিংশ শতাব্দীর প্রথম দিকের।

## প্রশাসনিক বিভাগ
হ্যানয় ১২টি শহুরে জেলা, ১টি সাধারণ জেলা শহর এবং ১৭টি গ্রামীণ জেলায় বিভক্ত। ২০০৮ সালে যখন হ্যা তোয়কে হ্যানয়ের সাথে একীভূত হয়েছিল, হ্যা ডং একটি নগর জেলায় রূপান্তরিত হয়েছিল এবং সান ট্যয় একটি সাধারণ জেলা শহরে অবনতি হয়েছিল। এগুলি আরও ২২ টি কমন-লেভেল শহরে (বা টাউনলেট), ৩৯৯ টি কমোন এবং ১৪৫ ওয়ার্ডে ভাগ করা হয়েছে।

## তথ্যসূত্র

## বহিঃসংযোগ

বিষয়শ্রেণী:ভিয়েতনামের শহর
বিষয়শ্রেণী:এশিয়ার রাজধানী
বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
বিষয়শ্রেণী:হ্যানয়
বিষয়শ্রেণী:১০১০-এ এশিয়ায় প্রতিষ্ঠিত
বিষয়শ্রেণী:৫ম শতাব্দীতে ভিয়েতনামে প্রতিষ্ঠিত
বিষয়শ্রেণী:ভিয়েতনামের বন্দর শহর
সয়াবিন

**সয়াবিন** (*Glycine max*) হলো এক প্রকারের শুঁটি জাতীয় উদ্ভিদ। এটির আদি নিবাস পূর্ব এশিয়াতে। এটি একটি বর্ষজীবী উদ্ভিদ। অতিরিক্ত চর্বিবিহীন সয়াবিন দিয়ে তৈরি খাবার প্রাণী দেহের জন্যে প্রয়োজনীয় প্রোটিনের প্রাথমিক উৎস।
ইতিহাস পর্যালোচনা করে জানা যায় মানুষ সয়াবিনের কথা জানে খ্রিস্টপূর্ব ২৮৩৮ থেকেই। সম্রাট শেং নাংগ এর আমল থেকেই সয়াবিন চীন দেশের অন্যতম ফসল। চিন দেশের বই 'পেন সাউ কং মু' তে সয়াবিনের কথা প্রথম জানা যায়। তখনকার দিনে বলা হয়েছিল কৃষি দেবতা 'হো সি'এই গাছ পৃথিবীকে উপহার দেন।

## নাম
সয়াবিনের গাছ কে মাঝে মাঝে "গ্রেটার বিন" (greater bean)বলা হয়। *সয়া* শব্দটি এসেছে চীনা বা জাপানি 'সয়া সস্'থেকে(,। ভিয়েতনামে সয়াবিন গাছকে বলে đậu tương or đậu nành। সয়াবিন ও সয়াবিনে তৈরি খাবার দুটোকেই জাপানে "ইডামামি"(edamame) বলা হয়। কিন্তু ইংরেজিতে নির্দিষ্ট কিছু খাবারকেই শুধু মাত্র "ইডামামি" (edamame) বলা হয়। সয়াবিন বীজ হতে তেল নিষ্কাশনের পর বৈশিষ্ট্যযুক্ত উদ্ভিজ্জ প্রোটিন পাওয়া যায়। যেটি সয়া গোশত, সয়া খন্ড বা সয়া চাংক নামে পরিচিত।

## সয়াবিনের গুণাগুণ
 সয়াবিন বীজে রয়েছে ২০% ফ্যাট, ৪০% প্রোটিন, ৩৫% কার্বোহাইড্রেট,৫% জল । সয়াবিনের প্রোটিন মানের দিক থেকে প্রাণীজ প্রোটিনের সাথে তুলনা যোগ্য, যা সয়াবিনকে অন্যান্য উদ্ভিদ থেকে আলাদা করে। পরীক্ষায় দেখা গেছে মাছ মাংসের প্রোটিনের মধ্যে সব ধরনের অ্যামিনো অ্যাসিড থাকে না কিন্তু সয়াবিনে অধিকাংশ অ্যামিনো অ্যাসিড থাকে। প্রাণীজ প্রোটিনের পরিবর্তে বিকল্প প্রোটিন হিসাবে নিয়মিত সয়াবিন গ্রহণ করায় প্লাজমা কোলস্টেরলের পরিমাণ ২৩-২৫% কমে।

­সাবান, গ্লিসারিন, রং, মুদ্রণের কালি প্রভৃতি দ্রব্য বাণিজ্যিক উৎপাদনে সয়াবিন অপরিহার্য উপাদান হিসাবে ব্যবহার হয়। কাঁচা সয়াবিন গাছ গবাদি পশুর খাদ্য হিসাবে এবং জমির উর্বরতা বৃদ্ধিতে ব্যবহার হয়।
২৮.৬ গ্রাম প্রোটিনের উৎস মাত্র এক কাপ সয়াবিন যা প্রায় ১৫০ গ্রাম চিকেন ব্রেস্ট হতে প্রাপ্ত প্রোটিনের সমতুল্য অধিকন্তু এই উদ্ভিজ্জ প্রোটিন আনস্যাচুরেটেড ফ্যাট এবং প্রচুর পরিমাণ ফাইবার সমৃদ্ধ। সয়াবিন থেকে যে তেল পাওয়া যায় তা খুবই স্বাস্থ্যসম্মত।।

## চিত্রশালা

File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg

## তথ্যসূত্র

বিষয়শ্রেণী:উদ্ভিদ
বিষয়শ্রেণী:শস্য
বিষয়শ্রেণী:চীনা রন্ধনশৈলী
বিষয়শ্রেণী:জাপানি রন্ধনশৈলী
বিষয়শ্রেণী:কোরীয় রন্ধনশৈলী
বিষয়শ্রেণী:সয়াবিন
বিষয়শ্রেণী:চীনে উদ্ভূত ফসল
বিষয়শ্রেণী:ভোজ্য কলাই
বিষয়শ্রেণী:তন্তু গাছ
বিষয়শ্রেণী:পশুখাদ্য
বিষয়শ্রেণী:সয়া পণ্য
পেঁপে

**পেঁপে** বা **অমৃতভণ্ড** (বৈজ্ঞানিক নাম: *Carica papaya*) একটি উদ্ভিদ যা **কারিকাসি** পরিবারের সদস্য।  একটি ফল যা মানুষ কাঁচা তথা সবুজ অবস্থায় সবজি হিসেবে এবং পাকা অবস্থায় ফল হিসাবে খেয়ে থাকে। এর অনেক ভেষজ গুণও রয়েছে। এর ইউনানী নাম **পাপিতা**, আরানড খরবূযা। এবং আয়ুর্বেদিক নাম **অমৃততুম্বী**।

## পরিচিতি
এটি একটি ছোট আকৃতির অশাখ বৃক্ষবিশেষ। লম্বা বো‍টাঁযুক্ত ছত্রাকার পাতা বেশ বড় হয় এবং সর্পিল আকারে কাণ্ডের উপরি অংশে সজ্জিত থাকে। প্রায় সারা বছরেই ফুল ও ফল হয়। কাঁচা ফল সবুজ, পাকা ফল হলুদ বা পীত বর্ণের। এটি পথ্য হিসেবে ও ব্যবহার হয়। কাঁচা, পাকা দু’ভাবেই খাওয়া যায়; তবে কাঁচা অবস্থায় সবজি এবং পাকলে ফল। কাঁচা ফল বাইরের দিক গাঢ় কালচে সবুজ এবং পাকলে খোসা সহ কমলা রং ধারণ করে। চট্টগ্রাম অঞ্চলে এটি "হঁইয়া" নামে পরিচিত

## বিস্তৃতি
পেঁপে বাংলাদেশ, ভারত, আমেরিকা, ব্রাজিল ইত্যাদি দেশে হয়ে থাকে।

## পেঁপের পুষ্টিগুণ
প্রতি ১০০ গ্রাম পাকা পেঁপেতে যা থাকে তা নিম্নরূপ: 

## প্রাপ্তিস্থান
বাংলাদেশের সর্বত্রই সবজি এবং ফলের জন্য চাষ করা হয়।
## রাসায়নিক উপাদান
পাতা ও অপক্ক ফল তরুক্ষীর সমৃদ্ধ। এই তরুক্ষীরে প্রচুর পরিমাণে হজমকারী এনজাইম প্যাপাইন বিদ্যমান। পাতায় অ্যালকালয়েড, গ্লুকোসাইড এবং ফলে প্রচুর পরিমাণ ভিটামিন আছে।

## ব্যবহার্য অংশ
তরুক্ষীর, পাতা, ফল ও বীজ সবই ব্যবহার্য অংশ। তবে প্রধানত ফলই মানব খাদ্য।

## ব্যাবসা এবং ভর্তুকি
পেঁপে চাষ একটি লাভজনক ব্যাবসা হতে পারে কৃষকদের জন্য। জমিতে পেঁপে চাষ করে ভালো মুনাফা কামানো সম্ভব। এমনকি জমিতে পেঁপে চাষ করার জন্য ভারতের বিহার সরকার কৃষকদের ৭৫ শতাংশ পর্যন্ত ভর্তুকি দিয়ে থাকে। জমিতে পেঁপে গাছ লাগিয়ে কৃষকরা যাতে স্বাবলম্বী হতে পারে এজন্য বিহার সরকার ইন্টিগ্রেটেড হর্টিকালচার স্কিমের মাধ্যমে কৃষকদের ৪৫ হাজার টাকা পর্যন্ত ভর্তুকি দিয়ে থাকে। এই টাকা পেতে হলে বিহার সরকার ১ হেক্টর জমিতে পেঁপে চাষের খরচ নির্ধারণ করেছে ৬০ হাজার টাকা।

## গুনাগুন
রক্তকাশিতে, রক্তার্শে, মূত্রনালীর ক্ষতে, দাদ ও সোরিয়াসিসে, কোষ্ঠকাঠিন্যে এবং কৃমিতে পেঁপে হিতকর। পাকা পেঁপে অর্শরোগ ও কোষ্ঠকাঠিন্য রোগে হিতকর। পেঁপেতে প্রচুর পেপেন এনজাইম আছে যা মানুষের পাকস্থলীতে আমিষ হজমে সাহায্য করে।

## চিত্রশালা

File:Dos Locos - Papaya Juice.jpg|পেঁপের শরবৎ
File:Papaya 2 Bangladesh .jpg|গাছে ঝুলে আছে পেঁপে
File:Plàntula de papaia.jpg|চারা
File:Carica papaya at Kadavoor.jpg|কুঁড়ি
File:Carica papaya 004.JPG|স্ত্রী ফুল
File:Carica papaya1.jpg|পুরুষ ফুল
File:Carica papaya leaf 14 07 2012.jpg|পাতা 
File:Papaya tree DRC.jpg|কিনশাসায় পরিপক্ব গাছ সহ কাঁচা ফল 
File:গাছে থাকা একটি পেঁপে.jpg|কাঁচা ফল 
File:Carica papaya 005.JPG|পাকা ফল 
File:Papaya seeds.jpg|পাকা পেঁপের বীজ


## তথ্যসূত্র

বিষয়শ্রেণী:ফল
বিষয়শ্রেণী:আর্জেন্টিনার উদ্ভিদ
বিষয়শ্রেণী:বাহামা দ্বীপপুঞ্জর উদ্ভিদ
বিষয়শ্রেণী:বলিভিয়ার উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:কিউবার উদ্ভিদ
বিষয়শ্রেণী:ইকুয়েডরের উদ্ভিদ
বিষয়শ্রেণী:ফ্লোরিডার উদ্ভিদ
বিষয়শ্রেণী:হাইতির উদ্ভিদ
বিষয়শ্রেণী:জ্যামাইকার উদ্ভিদ
বিষয়শ্রেণী:মেক্সিকোর উদ্ভিদ
বিষয়শ্রেণী:প্যারাগুয়ের উদ্ভিদ
বিষয়শ্রেণী:পুয়ের্তো রিকোর উদ্ভিদ
বিষয়শ্রেণী:ভেনেজুয়েলার উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:ক্রান্তীয় কৃষি
বিষয়শ্রেণী:ক্রান্তীয় ফল
বিষয়শ্রেণী:মেক্সিকোর শস্য
বিষয়শ্রেণী:আমেরিকার শস্য
বিষয়শ্রেণী:মধ্য আমেরিকার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
পিপি

**পিপি লা পিউ** (সংক্ষেপে পিপি) ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কণ্ঠ দিয়েছেন মেল ব্ল্যাংক। এর গা থেকে সবসময় দুর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়।

## আরও দেখুন
* টম এন্ড জেরি
* মোটু পাতলু
* গোলমাল জুনিয়র

## তথ্যসূত্র

## বহিঃসংযোগ
 
*LooneyTunes.com

বিষয়শ্রেণী:কল্পকাহিনীর চরিত্র
বিষয়শ্রেণী:বিড়াল
বিষয়শ্রেণী:চলচ্চিত্রে অশ্লীলতা বিতর্ক
বিষয়শ্রেণী:চলচ্চিত্র বিতর্ক
মোহাম্মদ মোদাব্বের

**মোহাম্মদ মোদাব্বের** (৬ অক্টোবর ১৯০৮ - ২১ এপ্রিল ১৯৮৪) হলেন বাংলাদেশের একজন বিশিষ্ট সাংবাদিক, শিশুসাহিত্যিক ও বিশিষ্ট সমাজ সেবক। তিনি শিশুসাহিত্যে অবদানের জন্য ১৯৬৫ সালে বাংলা একাডেমি সাহিত্য পুরস্কার লাভ করেন এবং সাংবাদিকতায় অবদানের জন্য ১৯৭৯ সালে বাংলাদেশ সরকার তাকে একুশে পদকে ভূষিত করে।

## জন্ম
মোদাব্বের ১৯০৮ সালের ৬ই অক্টোবর পশ্চিমবঙ্গের চব্বিশ পরগণা জেলার বশিরহাট মহকুমার হাড়োয়া গ্রামে জন্মগ্রহণ করেন। তিনি ১৯২২ সালে স্যার আর.এন. মুখার্জী বিদ্যালয় থেকে প্রবেশিকা পরীক্ষায় প্রথম বিভাগে পাস করেন।

## সাংবাদিকতা জীবন
মোদাব্বের ১৯২৮ থেকে ১৯৩২ সাল পর্যন্ত সাপ্তাহিক ও দৈনিক দ্য মুসলমান পত্রিকায় সাংবাদিকতা করেন। ১৯৩৩ সালে নেতাজী সুভাষচন্দ্র বসুর ফরওয়ার্ড পত্রিকায় কাজ করেন। ১৯৩৫ সালে সাপ্তাহিক মোহাম্মাদী তে যোগদান করেন। এবং ১৯৩৬ সালে দৈনিক আজাদ পত্রিকায় বার্তা সম্পাদক নিযুক্ত হন। ১৯৪৮ সালে দৈনিক ইত্তেহাদে যোগদান করেন। ১৯৪৯ সালের ১৫ই আগস্ট তিনি ঢাকায় নিজের সম্পাদনায় তিনি পাকিস্তান নামে একটি অর্ধ সাপ্তাহিক পত্রিকা প্রকাশ করেন। এটি ১৯৬৫ সাল পর্যন্ত তার সম্পাদনায় প্রকাশিত হয়েছিলো। ১৯৫১ সালের ডিসেম্বরে দৈনিক মিল্লাত প্রকাশিত হলে তিনি তার প্রধান সম্পাদক নিযুক্ত হন। এছাড়া ১৯৫৮ সালে তিনি পাকিস্তান রেডক্রস পরিচালিত মাসিক জুনিয়র রেডক্রস পত্রিকার সম্পাদক নিযুক্ত হন। তিনি ছিলেন ঢাকা থেকে প্রকাশিত মাসিক মুকুলের সম্পাদক মন্ডলীর সদস্য।

## মৃত্যু
মোদাব্বের ১৯৮৪ সালের ২১শে এপ্রিল মৃত্যুবরণ করেন।

## গ্রন্থ
শিশুসাহিত্যঃ
* হীরের ফুল(১৯৩০)
* তাকডুমাডুম(১৯৩০)
* মিসেস লতা সান্যাল ও আরও অনেকে(১৯৩৩)
* কিসসা শুনো(১৯৫০)
* গল্প শুনো(১৩৭১ বা)
* ডানপিটের দল(১৯৬২)
ভ্রমণ কাহীনিঃ
* জাপান ঘুরে এলাম(১৯৫৯)
* প্রবাল দ্বীপে(১৯৬৪)
স্মৃতি কথাঃ
* সাংবাদিকের রোজনামচা(১৯৭৭)
* ইতিহাস কথা কয়
জীবনীঃ
* আনলো যারা জীয়ন কাঠি(১৯৪৬)
সাধারণ জ্ঞানঃ
* সন্ধানী আলো(১৯৪৩)

## পুরস্কার ও সম্মাননা
* ১৯৬৫ সালে শিশুসাহিত্যে বাংলা একাডেমী পুরস্কার।
* ১৯৭৯ সালে একুশে পদক।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর সাংবাদিক
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:ব্রিটিশ ভারতের সাংবাদিক
ট্যাজ

**[[তাসমানিয়ান ডেভিল]]** বা সংক্ষেপে **ট্যাজ** () হল লুনি টুনস ও মেরি মেলোডি সিরিজের এক কার্টুন চরিত্র। রবার্ট ম্যাককিমসনের সৃষ্ট প্রথম আবির্ভাব *ডেভিল মে হেয়ার* নামের কার্টুনের মাধ্যমে, ১৯ জুন ১৯৫৪ সালে। এটি অস্ট্রেলিয়ার একটি জীব যা প্রচন্ড জোরে অনেকটা টর্নেডোর মত চলাচল করে, প্রায় সব কিছুই এর খাদ্য এবং খাবার অনুসন্ধান তার অন্যতম কাজ। এর কণ্ঠ দিয়েছেন মেল বল্যাংক।

১৯৯১ সালে *[[ট্যাজ-ম্যানিয়া]]* নামক কার্টুনে *ট্যাজ* প্রধান চরিত্রে অবতীর্ণ হয়।

## তথ্যসূত্র

বিষয়শ্রেণী:লুনি টুনস চরিত্র
বিষয়শ্রেণী:১৯৬০ সালের অ্যানিমেটেড চরিত্র
বিষয়শ্রেণী:কার্টুন চরিত্র
সিউল

**সিউল** (; ; ; ) পূর্ব এশিয়ার রাষ্ট্র দক্ষিণ কোরিয়ার রাজধানী ও বৃহত্তম মহানগরী। এটি দক্ষিণ কোরিয়ার উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীতসাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।

সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়।

সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে।

সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত।

সিউলের জলবায়ু মহাদেশীয় প্রকৃতির। এখানে চারটি ঋতু বিদ্যমান। গ্রীষ্মকালগুলি গরম ও আর্দ্র এবং শীতকালগুলি শীতল ও তুলনামূলকভাবে শুষ্ক। জুলাই থেকে সেপ্টেম্বর মাসে বেশিরভাগ বৃষ্টিপাত হয়।

বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হুন্দাই-এর মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি।

শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে।

সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর। 

## তথ্যসূত্র

বিষয়শ্রেণী:সিউল
বিষয়শ্রেণী:দক্ষিণ কোরিয়ার শহর
বিষয়শ্রেণী:এশিয়ার রাজধানী
সেসিল টার্টল

**সেসিল টার্টল**, ওয়ার্নার ব্র্রস লুনি টিউনস এবং মেরি মেলোডি সিরিজ চলচ্চিত্রের একটি কাল্পনিক চরিত্র।  এটি একটি কচ্ছপ। স্রষ্ঠা টেক্স এভেরি, ১৫ ই মার্চ ১৯৪১ সালে  মুক্তি পাওয়া টর্টয়েস বিটস হেয়ার এনিমেশন ছবিতে প্রথম আবির্ভাব। কণ্ঠ দিয়েছেন মেল ব্ল্যাংক।

## তথ্যসূত্র

বিষয়শ্রেণী:কার্টুন চরিত্র
গ্র্যানি (লুনি টিউনস)

thumb|200px|গ্র্যানি
**গ্র্যানি** লুনি টুনস সিরিজের একটি কার্টুন চরিত্র। এটি একটি বৃদ্ধ মহিলা যে বাগস বানি, সিলভেসটার, টুইটি, হেকটার সহ পভৃতি চরিত্রের সহ অভিনেতা। ১৯৩৭ সনে প্রথম আসে এনিমেটর টেক্স এভেরির মাধ্যমে লিটল রেড ওয়াকিং হুড নামের ছবিতে। বর্তমানে এটি সিলভেস্টার এন্ড টুইটি মিসট্রিস এর নিয়মিত চরিত্র।

## তথ্যসূত্র

বিষয়শ্রেণী:কার্টুন চরিত্র
ত্বক

**ত্বক** হচ্ছে মেরুদন্ডী প্রাণীর বহিরাঙ্গিক একটি অংশ যা প্রকৃতপক্ষে একটি নরম আবরণ এবং দেহকে আবৃত করে রাখে। এটি প্রাণিদের ভিতরের অংশগুলোকে রক্ষা করে। এটি মানবদেহের সবচেয়ে বড় অঙ্গ। স্তন্যপায়ীদের ত্বকে লোম বা ছোট চুল থাকে। ত্বক পারিপার্শ্বিক পরিবেশের সাথে সংযোগ স্থাপন করে এবং বাহ্যিক প্রভাবের বিরুদ্ধে এটি দেহের প্রাথমিক রক্ষক। রোগ সৃষ্টিকারী জীবাণুর বিরুদ্ধে ও শরীর থেকে অতিরিক্ত জল অপসারণ প্রতিরোধে ত্বক গুরুত্বপূর্ণ ভূমিকা রাখে। এছাড়া অন্তরক, তাপমাত্রা নিয়ন্ত্রক, ইন্দ্রিয় ও ভিটামিন ডি উৎপাদক হিসেবে ত্বক কাজ করে।

ত্বকের পুরুত্ব প্রাণীভেদে এবং একই প্রাণীতে অবস্থানভেদে পরিবর্তিত হয়। মানুষের চোখের পাতার ত্বক সবচেয়ে পাতলা আর হাত-পায়ের তালুর ত্বক সবচেয়ে পুরু।

স্তরঃ

ত্বকের স্তর প্রধানত দুটি। এপিডার্মিস (বাইরে) ও ডার্মিস (ভিতরে)। 
এপিডার্মিস পাতলা আর ডার্মিস পুরু।

এপিডার্মিস ৫টি স্তর নিয়ে গঠিত।
১ কঠিন স্তর (stratum corneum)

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:মানবদেহ
বিষয়শ্রেণী:অঙ্গ
ভিজুয়াল বেসিক

**ভিজুয়াল বেসিক** (সংক্ষেপে **ভিবি** বা **VB**) একটি চতুর্থ প্রজন্মের ঘটনা চালিত (event-driven) প্রোগ্রামিং ভাষা এবং মাইক্রোসফটের "কম" বা কম্পোনেন্ট অবজেক্ট মডেল (COM -Component Object Model) এর আইডিই (IDE - integrated development environment)। মাইক্রোসফট এই ভাষাকে বাজারে আনে পুরাতন বেসিক ভাষার উন্নত সংস্করণ হিসেবে ১৯৯১ সালে প্রথম আনে এবং ২০০৮ সালে শেখার জন্য উন্মুক্ত করে।এটি হলো বেসিক (BASIC - "Begginer's All Perpose Symbollic Instruction Codes"),কম্পিউটারের ইতিহাসে সবচেয়ে বেশি ব্যাবহূত প্রোগ্রামিং ভাষার একটি শাখা বা সংস্করণ। দৃশ্যমান বা গ্রাফিকাল বৈশিষ্ট্য এবং বেসিক ভাষার উত্তরাধিকার ভিবিকে তুলনামূলকভাবে সহজ়ে আয়ত্ত এবং ব্যবহার করার সুবিধা প্রদান করেছে। ভিজুয়াল বেসিকের শেষ প্রকাশনা ছিল ১৯৯৮ সালের সংস্করণ ৬ (version 6)। এটির জন্য মাইক্রোসফটের বর্ধিত সহযোগিতা ২০০৮ এর মার্চ মাসে শেষ হয়েছে। বর্তমানে এই ভাষাটি ভিজুয়াল বেসিক ডট নেট দ্বারা প্রতিস্থাপিত হয়েছে।

ভিজুয়াল বেসিকের আগমন বেসিক ভাষা থেকে। ভিবি জিইউআই - গ্রাফিকাল ইউজার ইন্টারফেস (GUI-graphical user interface) বা ব্যবহারকারীর জন্য দৃশ্যমান ব্যবহার ব্যবস্থার র‌্যাপিড অ্যাপ্লিকেশন ডেভেলপমেন্ট বা র‌্যাড (RAD -rapid application development) অ্যাপ্লিকেশন চালু করেছে। এছাড়াও ডেটা অ্যাকসেস অবজেক্ট, রিমোট ডেটা অবজেক্ট ইত্যাদির মাধ্যমে ডেটাবেজে কাজ করার এবং অ্যাকটিভএক্স (ActiveX) নিয়ন্ত্রক ও ডিজিটাল বস্তু(অবজেক্ট) তৈরি করার সুবিধা দিয়েছে। ভিবিএ (VBA), ভিবিস্ক্রিপ্ট ইত্যাদি স্ক্রিপ্টিং ভাষা সিন্ট্যাক্সের দিক থেকে ভিজুয়াল বেসিকের মতই, কিন্তু কাজ করে ভিন্ন ভাবে।

একজন প্রোগ্রামার ভিজুয়াল বেসিকের সাথেই দিয়ে দেয়া কম্পোনেন্টের দ্বারা একটি অ্যাপ্লিকেশন প্রোগ্রাম দাঁড় করাতে পারবেন। ভিজুয়াল বেসিকে লেখা প্রোগ্রাম সরাসরি উইন্ডোজ এপিআই ব্যবহার করতে পারে কিন্তু সেক্ষেত্রে "এক্সটার্নাল ফাংশন" বিবৃত করা প্রয়োজন।

চূড়ান্ত প্রকাশ (এখন ভিসুয়াল বেসিক হিসাবে কেবল পরিচিত) ১৯৯৮ সালে সংস্করণ ছিল ৬। এপ্রিল ৮, ২০০৮ থেকে মাইক্রোসফট ভিসুয়াল বেসিক ৬.০ এর আইডিই সম্রথন ছেড়ে দিলো। মাইক্রোসফট ভিসুয়াল বেসিক দল এখনও উপর ভিসুয়াল বেসিক 6.0 অ্যাপ্লিকেশনের জন্য উপযুক্ততা বজায় রাখে উইন্ডোজ ভিস্তা , উইন্ডোজ সার্ভার 2008 R2, সহ উইন্ডোজ 7 , উইন্ডোজ 8 , উইন্ডোজ 8.1 , উইন্ডোজ সার্ভার 2012 এবং উইন্ডোজ 10-এ।২০১৪ সাল পর্যন্ত এখনও ভিসুয়াল বেসিক নেটের থেকেও ভিসুয়াল বেসিক 6.0 পছন্দ করে এমন ​​ডেভেলপারদের সংখ্যা হাজার হাজার ছিল। কিছু ডেভেলপাররা ভিসুয়াল বেসিক 6.0 এর একটি নতুন সংস্করণ জন্য আহবান করে 2014 সালে।

## উদাহরণ কোড
ভিজুয়াল বেসিক ভাষার উদাহরণ :

এই কোডের অংশটুকু "ফর্ম" নামের একটি উইন্ডো লোড হলে একটি মেসেজ বক্স দেখাবে:
 
```vb
Private Sub Form_Load()
     For I = 1 To 1000 
     MsgBox "Hello, World!"
     Next I
 End Sub
```


## তথ্যসূত্র

## বহিঃসংযোগ

* VB 6.0 at MSDN
* VB 6.0 at MSDN UK
* Migrating from Visual Basic 6.0 to Visual Basic 2008 (MSDN UK)
* 

বিষয়শ্রেণী:প্রোগ্রামিং ভাষা
বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
বিষয়শ্রেণী:মাইক্রোসফট উন্নয়ন সরঞ্জাম
বিষয়শ্রেণী:মাইক্রোসফট ভিসুয়াল স্টুডিও
বিষয়শ্রেণী:বস্তু-সংশ্লিষ্ট প্রোগ্রামিং ভাষা
বিষয়শ্রেণী:পদ্ধতিমূলক প্রোগ্রামিং ভাষা
পাইপ অর্গান

[থাম্ব|300px| [ফ্রান্স|ফ্রান্সের *এগলিস সেইন্ট-থমাস* গির্জায় পুরাতন *পাইপ অর্গান*]]
[থাম্ব|300px|[পোল্যান্ড|পোল্যান্ডের *লুবলিন* ক্যাথেড্রালের অর্গান]]
[থাম্ব|300px|[জার্মানি|জার্মানির ফ্রাঙ্কফুর্টে আধুনিক পাইপ অর্গান]]
**পাইপ অর্গান** একপ্রকার বাদ্যযন্ত্র। এতে ধাতব বা কাঠের তৈরি নলের ভেতর বাতাসের প্রবাহ নিয়ন্ত্রণ করে শব্দ উৎপাদিত হয়। এটি এক ধরনের কীবোর্ড যন্ত্র। একটি পাইপ অর্গান বায়ুকে পাইপে প্রবেশ করায়, যার ফলে বাতাস দোদুল্যমান হয় এবং শব্দ উৎপন্ন হয়।

## তথ্যসূত্র

বিষয়শ্রেণী:শুষিরযন্ত্র
বিষয়শ্রেণী:চাবিফলক বাদ্যযন্ত্র
পেশী তন্ত্র

thumb|মানবদেহের সম্মুখভাবের পেশীর চিত্র

অভ্যন্তরীণ অঙ্গ এবং রক্তনালীর গায়ের অনৈচ্ছিক পেশী, হৃদপিণ্ডের পেশী এবং অস্থিগাত্রের সাথে লাগানো ঐচ্ছিক কঙ্কাল পেশী নিয়ে যে তন্ত্র গঠিত হয় তাকে পেশীতন্ত্র বলে।

পেশী তন্ত্রের অংশ সমূহ

* পেশীকলা
** ডোরাকাটা ঐচ্ছিক অস্থিযুক্ত পেশী (striated voluntary skeletal muscle)
*** শ্বেততন্তু 
*** লোহিত
** অনৈচ্ছিক মসৃণ পেশী (Smooth muscle)
*** এক-একক
*** বহু-একক
* টেন্ডন
পেশীতন্ত্রের বিভিন্ন গুরুত্বপূর্ণ কাজ।

১. অঙ্গ-প্রত্যঙ্গ সঞ্চালন,চলাফেরায় সহায়তা,অঙ্গ বিন্যাস এবং ভারসাম্য রক্ষা করা।

২. কঙ্কালতন্ত্রের সাথে যৌথভাবে দেহের নির্দিষ্ট আকার গঠন করা।

৩. পেশীতে গ্লাইকোজেন সঞ্চয় করে ভবিষ্যৎ জরুরি প্রয়োজনে শক্তির উৎস হিসেবে ব্যবহার করা।

৪. বিশেষ বৈশিষ্ট্য সম্পন্ন হওয়ায় হৃৎপেশির হৃৎপিন্ডের স্পন্দন এবং রক্ত সঞ্চালনের দায়িত্ব পালন করা।

৫. মলমূত্র ত্যাগ,পরিপাক নালির মধ্য দিয়ে খাদ্য বস্তুর চলন প্রভৃতি স্বয়ংক্রিয় কাজে ভূমিকা পালন।

bat-smg:Moskols

fiu-vro:Muskli

বিষয়শ্রেণী:মানব অঙ্গসংস্থানবিদ্যা
বিষয়শ্রেণী:পেশীতন্ত্র
ব্রাতিস্লাভা

**ব্রাতিস্লাভা** ( ,  , ;  ) স্লোভাকিয়ার রাজধানী ও বৃহত্তম শহর। ব্রাতিস্লাভা স্লোভাকিয়ার দক্ষিণ-পশ্চিমাংশে অবস্থিত। শহরটির মধ্য দিয়ে দানিয়ুব নদী এবং ডান পাশ দিয়ে মোরাভা নদী বয়ে চলেছে। শহরটির সঙ্গে অস্ট্রিয়া এবং হাঙ্গেরির সীমান্ত রয়েছে। এটাই পৃথিবীর একমাত্র রাজধানী যার সংগে দুটি স্বাধীন দেশের সীমান্ত রয়েছে।

## নামকরণ
১৯১৯ সালের আগে শহরটি ইংরেজদের কাছে এর জার্মান নাম **প্রেসবুর্গ** নামেই পরিচিত ছিলো। শহরটি দীর্ঘকাল অস্ট্রিয়ান এবন জার্মানভাষীদের দ্বারা শাসিত হয়েছে। শহরটির হাংগেরীয় নাম পজসোনি। হাংগেরী ভাষীরা এখনো শহরটিকে পজসোনি নামেই ডাকে।

১৯১৮-১৯১৯ সালে বিপ্লব চলাকালে আমেরিকান স্লোভাকরা শহরটির নাম আমেরিকার প্রেসিডেন্ট উড্রো উইলসনের নামে **উইলসোনোভ** অথবা **উইলসনস্টাডট** রাখার প্রস্তাব করে। কিন্তু এর আগে থেকে কিছু স্লোভাক দেশপ্রেমী শহরটিকে ব্রাতিস্লাভা নামে ডাকা শুরু করেছিলো। মার্চ ১৯১৯ সাল থেকে দাপ্তরিক ভাবে শহরটিকে ব্রাতিস্লাভা নামে ডাকা শুরু হয়।

শহরটিকে বিভিন্ন ভাষায় বিভিন্ন নামে ডাকা হতো। গ্রীকঃ ইস্ত্রোপোলিস (দানিয়ুবের শহর), চেকঃ প্রেসপার্ক, ফরাসিঃ প্রেসবুর্গ, ইতালিয়ঃ প্রেসবুর্গো, লাতিনঃ পোসোনিয়াম, রোমানিয়ঃ পোজন, সার্বো-ক্রোয়েশিয়ঃ পোজুন।

## ইতিহাস
খ্রিস্টপূর্ব ৫০০০ সালে নিয়োলিথিক যুগে এই অঞ্চলে প্রথম স্থায়ীভাবে বসতি স্থাপন শুরু হয়। ২০০ খ্রিস্ট পূর্বাব্দে সেল্টিক বই গোত্র স্থায়ীভাবে বসবাস শুরু করে এবং অপপিডাম নামে একটি শহরের সুচনা করে। তারা বায়াটেক্স নামে রৌপ্য মুদ্রা তৈরীর কারখানা স্থাপন করে।

## ভূগোল
ব্রাতিস্লাভা দক্ষিণ-পশ্চিম স্লোভাকিয়ায় অঞ্চলে অবস্থিত। অস্ট্রিয়া এবং হাংগেরী সীমান্তে অবস্থিত পৃথিবীর একমাত্র রাজধানী যা দুইটি দেশের সীমান্ত নির্ধারণ করে। চেক প্রজাতন্ত্র থেকে শহরটি মাত্র ৬২ কিলোমিটার এবং অস্ট্রিয় শহর ভিয়েনা থেকে ৬০ কিলোমিটার দূরে অবস্থিত। শহরটির আয়তন ৩৬৭.৫৮ বর্গ কিলোমিটার। ব্রাতিস্লাভার মধ্য দিয়ে দানিয়ুব নদী প্রবাহিত হয়েছে এবং শতাব্দীর পর শতাব্দী শহরটি প্রধান যোগাযোগ মাধ্যম হিসেবে কাজ করেছে। নদীটি শহরের মধ্য দিয়ে পশ্চিম থেকে দক্ষিণ-পূর্বে প্রবাহিত হয়েছে। শহরের সীমানার মধ্য থেকে কারপাথিয়ান পর্বতের শুরু হয়েছে।

## রাজনীতি
## সাংস্কৃতি
ব্রাতিস্লাভা হচ্ছে স্লোভাকিয়ার সাংস্কৃতিক হৃদয়। ব্রাতিস্লাভায় জার্মান, স্লোভাক, হাংগেরিয়ান, ইহুদি সহ বিভিন্ন জাতিসত্তা ও ধর্মীয় গোষ্ঠীর লোক বসবাস করার একটি বহুজাতিক সাংস্কৃতিক রূপ তৈরী হয়েছে। ব্রাতিস্লাভায় বহু থিয়েটার, মিউজিয়াম, গ্যালারি, কনসার্ট হল, সিনেমা হল, ফিল্ম ক্লাব আছে।

## অর্থনীতি
## তথ্যসূত্র

বিষয়শ্রেণী:স্লোভাকিয়ার শহর
বিষয়শ্রেণী:ইউরোপের রাজধানী
বিষয়শ্রেণী:৯০৭-এ প্রতিষ্ঠিত
বিষয়শ্রেণী:১০ম শতাব্দীতে প্রতিষ্ঠিত জনবহুল স্থান
অ্যাথেন্স

থাম্ব|আথীনায় অবস্থিত হেল্লেনিক সংসদ
**অ্যাথেন্স**, **আথীনী** বা **আথীনা** (, ; , ) গ্রিসের রাজধানী ও সবচেয়ে বড় শহর। ৩,৪০০ বছর ব্যাপ্তিকালের লিপিবদ্ধ ইতিহাস এবং খ্রিষ্টপূর্বাব্দ প্রায় ৭ম থেকে ১১শ সালের মধ্যে এর সর্বপ্রথম মানুষের বিচরণের ইতিহাস নিয়ে অ্যাথেন্স বিশ্বের সবচেয়ে প্রাচীন শহর এবং অ্যাথেন্স অ্যাটিকা অঞ্চলের সবচেয়ে প্রভাবশালী শহর।

অতীতে অ্যাথেন্স একটি শক্তিশালী নগররাষ্ট্র ছিল। এটি শিল্প, শিক্ষা ও দর্শনের কেন্দ্র এবং প্লেটোর শিক্ষায়তন এবং এরিস্টটলের জ্ঞানার্জনের স্থান ছিল। ইউরোপীয় মহাদেশে, বিশেষ করে প্রাচীন রোমের ওপর এর বিশাল সাংস্কৃতিক এবং রাজনীতিক প্রভাবের জন্য ব্যাপকভাবে বলা হয়ে থাকে যে, অ্যাথেন্স পাশ্চাত্য সভ্যতার শৈশবের দোলনা আর গণতন্ত্রের জন্মভূমি। আধুনিক সময়ে, অ্যাথেন্স একটি বড় বিশ্বজনীন মহানগর এবং গ্রিসের অর্থনৈতিক, আর্থিক, শিল্প, সামুদ্রিক, রাজনীতিক এবং সাংস্কৃতিক জীবনের কেন্দ্র। ২০২১ এ, অ্যাথেন্সের শহুরে এলাকায় সাড়ে ত্রিশ লক্ষেরও বেশি মানুষের বসবাস ছিল, যা গ্রিসের মোট জনসংখ্যার ৩৫% এরও বেশি।

গ্লোবালাইজেশন অ্যান্ড ওয়ার্ল্ড রিসার্চ নেটওয়ার্কের তথ্যমতে, অ্যাথেন্স একটি বিটা বৈশ্বিক শহর এবং উত্তর-পূর্ব ইউরোপের সবচেয়ে বড় অর্থনৈতিক কেন্দ্রগুলোর একটি। এর একইসাথে বৃহৎ আর্থিক বিভাগ আছে, এবং এর পাইরাস বন্দর ইউরোপের সবচেয়ে বৃহৎ এবং সারা পৃথিবীর মধ্যে তৃতীয় বৃহৎ।

অ্যাথেন্স পৌরসভার (একইসাথে অ্যাথেন্স শহর), যা পুরো শহরের ছোট একটি এলাকায় শাসন পরিচালনা করে, এর প্রশাসনিক সীমার মধ্যে জনসংখ্যা ছিল ৬,৬৪,০৪৬ জন (২০১১ সালে), এবং ভূমি ৩৮.৯৬ বর্গ কিলোমিটার (১৫.০৪ বর্গ মাইল)। অ্যাথেন্সের শহুরে এলাকা বা বৃহত্তর অ্যাথেন্স এর প্রশাসনিক পৌর এলাকার সীমা

## তথ্যসূত্র

বিষয়শ্রেণী:গ্রিসের শহর
বিষয়শ্রেণী:ইউরোপের রাজধানী
বিষয়শ্রেণী:খ্রিস্টপূর্ব ৫ম শতাব্দীতে প্রতিষ্ঠিত জনবহুল স্থান
খ্রিস্টপূর্ব ৪০তম শতাব্দী

**খ্রিষ্টপূর্ব ৪০তম শতাব্দী** শুরু হয়েছিলো খ্রিষ্টপূর্ব ৪০০০ অব্দে এবং সমাপ্ত হয় খ্রিষ্টপূর্ব ৩৯০১ অব্দে। এই সময় নিকট প্রাচ্য এবং দক্ষিণপূর্ব ইউরোপে চলছিলো 'ক্যালকোলিথিক যুগ' (প্রস্তর ও ব্রোঞ্জ যুগের মধ্যবর্তী 'কপার যুগ') এবং উত্তরপূর্ব ইউরোপে ছিলো 'নিওলিথিক যুগ'।

## সংস্কৃতি
;নিকট প্রাচ্য
* প্রাগৈতিহাসিক মিশরে এল ওমরি সংস্কৃতির উদ্ভব হয়েছিল।
* নাকাডা সংস্কৃতির সূচনা।
* মেসোপটেমিয়া অঞ্চলে উরুক যুগের উদ্ভব ঘটে।
;ইউরোপ
;পূর্ব এশিয়া
* লিয়্যাংঝু সংস্কৃতি।
* জাপান দ্বীপে জুমুন যুগ শুরু।

## ঘটনাবলী এবং উদ্ভাবন

## পঞ্জিকা
*বেদ বিশ্ব সম্পর্কিত ইতিহাস শুরু করে খ্রিষ্টপূর্ব ৩৯৫২ অব্দ হতে।

## তথ্যসূত্র

-০

বিষয়শ্রেণী:শতাব্দী
অন্নপূর্ণা দেবী

**অন্নপূর্ণা দেবী যাদব** (জন্ম: ২ ফেব্রুয়ারি ১৯৭০) একজন ভারতীয় রাজনীতিবিদ যিনি ২০২৪ সাল থেকে ৫ম নারী ও শিশু উন্নয়ন মন্ত্রী হিসেবে দায়িত্ব পালন করছেন। তিনি ঝাড়খণ্ডের কোডারমা থেকে লোকসভার (ভারতের সংসদের নিম্নকক্ষ) একজন সংসদ সদস্যও, যেখানে তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে জিতেছিলেন। তিনি বিজেপির জাতীয় সহ-সভাপতিদের একজন। পূর্বে, তিনি রাষ্ট্রীয় জনতা দলের সদস্য হিসাবে ঝাড়খন্ড বিধানসভা কেন্দ্রে, কোডারমা (বিধানসভা কেন্দ্র) থেকে নির্বাচিত হয়েছিলেন।

## তথ্যসূত্র

## বহিঃসংযোগ

* পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

বিষয়শ্রেণী:বিহার বিধানসভার সদস্য ১৯৯৫-২০০০
বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
বিষয়শ্রেণী:ঝাড়খণ্ড বিধানসভার সদস্য ২০০৫-২০০৯
বিষয়শ্রেণী:ঝাড়খণ্ড বিধানসভার সদস্য ২০০০-২০০৫
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:১৯৭০-এ জন্ম
বিষয়শ্রেণী:সপ্তদশ লোকসভার সদস্য
বিষয়শ্রেণী:ঝাড়খণ্ডের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:ঝাড়খণ্ড বিধানসভার নারী সদস্য
বিষয়শ্রেণী:নরেন্দ্র মোদীর মন্ত্রিসভা
বিষয়শ্রেণী:উদ্ধৃতি শৈলীতে হিন্দি ভাষার উৎস (hi)
বিষয়শ্রেণী:বিহার বিধানসভার নারী সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
সুরবাহার

thumb|220px|সুরবাহার
**সুরবাহার** হচ্ছে সেতারের মতো দেখতে একটি তারযন্ত্র। এটা বেইজ সেতার হিসাবেও পরিচিত। উত্তর ভারতের শাস্ত্রীয় সঙ্গীতে এর ব্যবহার হয়। সেতারের মতো দেখতে হলেও এর স্বর বেশ নিম্ন। সুরবাহার লম্বায় ৫১ ইঞ্চি, শুকনো লাউয়ের তুম্বাটি সুর কম্পনের জন্য ব্যবহৃত হয়। লম্বা ডান্ডিটি সাধারণত সেগুণ কাঠের হয়ে থাকে।

সুরবাহার তৈরি হয়েছিল ১৮২৫ সালে । মনে করা হয় যে ওস্তাদ সাহেবদাদ খানই এ যন্ত্রটি তৈরি করেন। তবে সাম্প্রতিক গবেষণায় জানা যায় যে লক্ষ্মৌর সেতার বাদক ওস্তাদ গোলাম মোহাম্মদ সুরবাহার সৃষ্টি করেন।

## বিখ্যাত সুরবাহার শিল্পী
* ওস্তাদ ইমরাত খান
* অন্নপূর্ণা দেবী

## তথ্যসূত্র

বিষয়শ্রেণী:ততযন্ত্র
বিষয়শ্রেণী:রাগসঙ্গীত
ভাল্লেত্তা

**ভাল্লেত্তা** (, , ) মাল্টার রাজধানী ও প্রধান শহর। প্রধান দ্বীপ, পশ্চিমে মারসামক্সেট হারবার এবং পূর্বে গ্র্যান্ড হারবার এর মধ্যে অবস্থিত, 2014 সালে প্রশাসনিক সীমার মধ্যে এর জনসংখ্যা ছিল 6,444 জন।

ভালেত্তা শহরে ১৬শ শতক ও তার পরবর্তী আমলে তৈরি হওয়া প্রাচীন প্রচুর ভবন রয়েছে। জেরুজালেমের সেন্ট জনের নাইটদের হাতে এসব ভবন তৈরি হয়েছিলো। শহরটির স্থাপত্যরীতি অনেকটা বারোক ঘরানার, যাতে যুক্ত হয়েছে ম্যানারিস্ট, নিওক্লাসিকাল ও আধুনিক রীতি। তবে শহরের অনেক জায়গাতেই দ্বিতীয় বিশ্বযুদ্ধের ধ্বংসযজ্ঞের চিহ্ন বিদ্যমান। ১৯৮০ সালে ইউনেস্কো ভালেত্তা শহরকে বিশ্ব ঐতিহ্যবাহী স্থান হিসাবে স্বীকৃতি দেয়।

শহরটির নাম রাখা হয়েছে জাঁ পারিসো দ্য লা ভালেত্তের নামানুসারে। ভালেত্তে ১৫৬৫ সালে তুর্কী উসমানীয় সাম্রাজ্যের এক আক্রমণ থেকে শহরটিকে প্রতিরক্ষা করেন। সেন্ট জনের নাইটদের প্রদত্ত শহরের পূর্ণ নামটি হলো "**Humilissima Civitas Valletta** — অর্থাৎ বিনয়ী শহর ভালেত্তা। শহরটির সৌন্দর্যের জন্য ইউরোপের বিভিন্ন রাজবংশ এই শহরকে **Superbissima** — অর্থাৎ সর্বাপেক্ষা গর্বিত এই ডাকনাম দিয়েছিলো।

## আবহাওয়া

## তথ্যসূত্র


বিষয়শ্রেণী:মাল্টার শহর
বিষয়শ্রেণী:ইউরোপের রাজধানী
বিষয়শ্রেণী:পরিকল্পিত রাজধানী
তেল আবিব

**তেল আবিব** হচ্ছে ইসরায়েলের একটি অন্যতম প্রধান নগরী। এটা হচ্ছে ইসরায়েলের অর্থনৈতিক কেন্দ্র এবং প্রযুক্তির সূতিকাগার। সাড়ে চার লাখ জনসংখ্যা নিয়ে তেল আবিব ইসরায়েলের দ্বিতীয় বৃহত্তম শহর। 
 এই শহরটি ইসরায়েলের সবচেয়ে জনবহুল শহর। তাছাড়া এটি বিশ্বের অন্যতম গুরুত্বপূর্ণ অর্থনৈতিক কেন্দ্র হিসেবে পরিচিত। উন্নত রাস্তা, পার্ক, বাগান, কৃত্রিম বন, ট্রেন-বাস-ট্যাক্সি, নৈশক্লাব, বারসহ আধুনিক সকল নাগরিক সুবিধাই শহরটিতে উপলব্ধ।

## তথ্যসূত্র

বিষয়শ্রেণী:ইসরায়েলের শহর
বিষয়শ্রেণী:মধ্যপ্রাচ্য
বিষয়শ্রেণী:তেল আবিব
থিম্ফু

**থিম্ফু** (;  ) ভুটানের রাজধানী ও বৃহত্তম শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্ফুশহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্ফু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্ফুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্ফু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।

## পরিবহন
### রেলপথে
ভুটানে কোনো রেলপথ নেই। সড়কপথে ফুন্টসলিং গিয়ে, সেখান থেকে ভুটান পরিবহন সংস্থার বাসে অথবা অন্য বাসে ভারতের শিলিগুড়ি শহর যাওয়া যায়, যা শিলিগুড়ি জংশন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন নিকটবর্তী।

### আকাশপথে
এই শহরটির নিকটবর্তী বিমানবন্দর ৫৪ কিলোমিটার দূরে অবস্থিত পারো আন্তর্জাতিক বিমানবন্দর, যা দেশের একমাত্র আন্তর্জাতিক বিমানবন্দর।

## খেলাধুলা
চাংলিমিথাং স্টেডিয়াম থিম্ফুর একটি বহুমুখী ও ভুটানের জাতীয় স্টেডিয়াম। ১৯৭৪ সালে চতুর্থ ড্রুক গিয়াল্পো, জিগমে সিংয়ে ওয়াংচুক -এর রাজ্যাভিষেকের উদযাপনের জন্য নির্মিত হয়। নির্মাণকালে এই স্টেডিয়ামে ছিল ১০,০০০ দর্শককে রাখার ক্ষমতা। তবে ভুটানের ওয়াংচুক রাজবংশের শতাষ্ফীর জন্য এবং জিগমে খেসার নামগিয়েল ওয়াংচুক, ভুটানের পঞ্চম রাজ্যের রাজ্যাভিষেক উৎসবের জন্য ২৫,০০০ দর্শককে স্থান দিতে এটি পুরোপুরি সংস্কার করা হয়।

## তথ্যসূত্র

বিষয়শ্রেণী:ভুটানের শহর ও নগর
বিষয়শ্রেণী:এশিয়ার রাজধানী
বিষয়শ্রেণী:ভুটানের জনবহুল স্থান
মানামা

**মানামা** (; ) বাহরাইনের রাজধানী ও বৃহত্তম শহর। এটি দেশটির সর্বাপেক্ষা জনবহুল শহর, এখানে প্রায় ১৫৫,০০০ লোকের বাস, যা দেশের মোট জনসংখ্যার এক-চতুর্থাংশ।

## ইতিহাস
ইসলামিক ইতিহাসে ১৩৪৫ সালের দিকে প্রথম মানামার উল্লেখ পাওয়া যায়। পর্তুগিজরা ১৫২১ সালে এটি দখল করে, এবং পরে পারসিকরা এটি ১৬০২ সালে জয় করে। ১৭৮৩ সাল হতে অল্প কিছু সময় ছাড়া শহরটি আল-খলিফাহ্‌ রাজবংশ এর অধিকারে রয়েছে। মানামাকে ১৯৫৮ সালে একটি মুক্ত বন্দর হিসাবে ঘোষণা করা হয়, এবং ১৯৭১ সালে এটি বাহরাইনের রাজধানী হিসাবে ঘোষিত হয়।

## তথ্যসূত্র

## বহিঃসংযোগ

বিষয়শ্রেণী:বাহরাইনের শহর
বিষয়শ্রেণী:এশিয়ার রাজধানী
বিষয়শ্রেণী:মানামা
বিষয়শ্রেণী:এশিয়ায় ইউরোপীয় উপনিবেশ
বিষয়শ্রেণী:প্রাক্তন ব্রিটিশ উপনিবেশ
বিশকেক

**বিশকেক** (, ; ), পূর্বে এটি **পিশপেক** ও **ফ্রুঞ্জি** নামেও পরিচিত ছিল, কিরগিজস্তানের রাজধানী ও বৃহত্তম শহর। এটি চুয়ে অঞ্চলেরও প্রশাসনিক রাজধানী। প্রদেশটি এ শহরকে ঘিরে হলেও এটি প্রদেশের অংশ নয়, বরং প্রদেশের সমমানের একটি একক।

## প্রশাসনিক বিন্যাস
স্থানীয় সরকার মেয়রের দপ্তর থেকে পরিচালিত হয়।

বিশকেক শহর ১৬৯.৬ বর্গকিলোমিটার এলাকা জুড়ে বিস্তৃত। এটি কোন অঞ্চলের অংশ নয় বরং একটি স্বতন্ত্র অঞ্চল। শহরের পাশাপাশি নগর দ্বারা একটি নগর প্রকারের বন্দোবস্ত এবং একটি গ্রাম পরিচালনা করা হয় - চং আরেক ও অরটো স। বিশকেক চারটি জেলায় বিভক্ত, যথা- বিরিনচি মে, লেনিন, ওকতিয়াবর ও সভের্দলভ। চং আরেক ও অরটো স লেনিন জেলার অংশ।

## ক্রীড়া
কিরগিজস্তানের একমাত্র আন্তর্জাতিক মানের স্টেডিয়াম ও দেশের সর্ববৃহৎ স্টেডিয়াম, স্পার্টাক স্টেডিয়াম এ শহরে অবস্থিত। কিরগিজস্তান লীগের ছয়বারের চ্যাম্পিয়ন ডরডোই ডায়নামোসহ আরও কিছু বিশকেক ভিত্তিক দল এ স্টেডিয়ামকে তাদের ঘরের মাঠ হিসেবে ব্যবহার করে।
## যোগাযোগ
বিশেকেকে যোগাযোগের জন্য বাস, ইলেট্রিক ট্রলিবাস এবং পাবলিক ভ্যান (ট্যাক্সি ক্যাব) রয়েছে। বাস এবং ট্রলি বাস চালু হয় যথাক্রমে - ১৯৩৪ ও ১৯৫১ সালের কাছাকাছি সময়ে। ট্যাক্সিক্যাব শহর জুড়ে যেকোন স্থানে পাওয়া যাবে। 
### বিমান
মানাস আন্তর্জাতিক বিমানবন্দর (আইএটিএ কোড FRU), বিশকেকের প্রাণকেন্দ্র থেকে উত্তর পশ্চিমে ২৫ কিলোমিটার (১৬ মাইল) দুরে অবস্থিত, এটি দেশের বৃহত্তম এবং ব্যস্ততম বিমানবন্দর।

২০০২ সালে, যুক্তরাষ্ট্র মানাস আন্তর্জাতিক বিমানবন্দরকে এয়ারবেজ হিসেবে ব্যবহারের অধিকার নেয়, সেখান থেকে তারা আফগানিস্তান ও ইরাকে সামরিক অভিযান পরিচালনা করেছিল। পরবর্তীতে (২০০৩ সালে) রাশিয়া বিশকেক থেকে ২০ কিলোমিটার পশ্চিমে তাদের নিজস্ব কান্ত শহরে কান্ত এয়ার বেজ নির্মাণ করে।

## সহজাত শহর ও  বোন শহর
বিশকেকের সিসটার সিটিসমূহ:
* আলমাতি, কাজাখস্তান
* আস্তানা, কাজাখস্তান
* কাজভিন, ইরান
* কলোরাডো স্প্রিংস, কলোরোডা, যুক্তরাষ্ট্র, ১৯৯৪ থেকে
* মেরিদেন, কানেক্টিকাট, যুক্তরাষ্ট্র, ২০০৫ থেকে
* আঙ্কারা, তুরস্ক, ১৯৯২ থেকে
* ইজমির, তুরস্ক
* উরামকি, চীন
* মিন্‌স্ক, বেলারুশ, ২০০৮ থেকে
* গুমি, ১৯৯১ থেকে

## তথ্যসূত্র

## বহিঃসংযোগ

* The Spektator (archive) – society, culture, and travel articles on Kyrgyzstan and Bishkek city guide

বিষয়শ্রেণী:কিরগিজস্তানের শহর
বিষয়শ্রেণী:এশিয়ার রাজধানী
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:কিরগিজস্তানের জনবহুল স্থান
বিষয়শ্রেণী:কির্গিজস্তানের অঞ্চল
এশকাবাদ

**এশকাবাদ** বা **ইশকেবাদ** (, ; ), পূর্বে নাম ছিল **পোলতোরাস্তক**' () ১৯১৯ থেকে ১৯২৭ সালের মধ্যে, তুর্কমেনিস্তানের রাজধানী ও বৃহত্তম শহর। এটি ইরান–তুর্কমেনিস্তান সীমান্তের কাছে মধ্য এশিয়ার কারাকুম মরুভূমি এবং কোপেতদাগ পর্বতমালার মধ্যে অবস্থিত এবং এর জনসংখ্যা ১,০৩০,০৬৩ (২০২২ সালের আদমশুমারি)।

## ইতিহাস
এশকাবাদ শহরটি ১৮৮১ সালে প্রতিষ্ঠিত হয় এবং এর নামকরণ করা হয় নিকটবর্তী এশকাবাদ বসতির নামানুসারে। ফারসি ভাষায় এশকাবাদ শব্দের শাব্দিক অর্থ *এশকের শহর*।

## জেলাসমূহ
এশকাবাদ নিম্নোক্ত জেলাসমূহ রয়েছে:
# আর্কাবিল জেলা (, )
# বের্কারার্লিক জেলা (, )
# কোপেৎদাগ জেলা (, )
# বাগতিয়ালার্ক জেলা (, )
# চান্দিবিল জেলা (, )

২০১৩ সালে আহাল অঞ্চলের নিম্নোক্ত এলাকাসমূহ এশকাবাদ শহরের সাথে যুক্ত হয়:
# আবাদান জেলা (, )
# রুহাবাদ জেলা (, )

## দর্শনীয় স্থান
 
তুর্কমেনিস্তানের রাজধানী এশকাবাদে আনিন্দ্য সুন্দর স্থাপনা এরতুগরুল গাজি মসজিদের অবস্থান। ১৯৯৮ সালে মসজিদটি নামাজের জন্য চালু করা হয়। সাদা মর্মর পাথরের এ স্থাপনাটি স্মরণ করিয়ে দেয় তুরস্কের ইস্তাম্বুলের বিখ্যাত নীল মসজিদের কথা।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট 
* এশকাবাদ চিত্রশালা
* impressions of Ashgabat 
* শ্বেত মার্বেলের শহর
* আধুনিক এশকাবাদের চিত্র
* Page on modern Ashgabat  
* Pre-1948 photo of Baha’i House of Worship in Ashgabat
* www.ashgabatairport.com - এশকাবাদ আন্তর্জাতিক বিমানবন্দর (ইংরেজি)
* এশকাবাদে পর্যটন
* Travel to Ashgabat from "Abassayoh"

বিষয়শ্রেণী:তুর্কমেনিস্তানের শহর
বিষয়শ্রেণী:এশিয়ার রাজধানী
বিষয়শ্রেণী:রেশম পথের উপর অবস্থিত জনবহুল স্থান
লিথুয়ানিয়া

**লিথুয়ানিয়া** (; লিথুনীয় ভাষা: Lietuva;) উত্তর ইউরোপের একটি রাষ্ট্র। উত্তরের লাতভিয়া ও এস্তোনিয়ার সাথে লিথুয়ানিয়াও একটি বাল্টিক রাষ্ট্র এবং তিনটি বাল্টিক রাষ্ট্রের মধ্যে বৃহত্তম। ভিলনিয়াস দেশটির বৃহত্তম শহর ও রাজধানী এবং এটি বেলারুশের সাথে সীমান্তে দেশের দক্ষিণ-পূর্ব অংশে অবস্থিত।

লিথুয়ালিনয়া বাল্টিক সাগরের পূর্ব উপকূলে সুইডেনের বিপরীত তীরে অবস্থিত। এর উত্তর সীমান্তে লাটভিয়া, পূর্ব ও দক্ষিণে বেলারুশ, দক্ষিণ-পশ্চিমে পোল্যান্ড ও কালিনিনগ্রাদ ওবলাস্ত নামক রুশ ছিটমহল।

লিথুয়ানিয়া অরণ্য, নদী ও হ্রদে পরিপূর্ণ। জনসংখ্যার বেশির ভাগই জাতিগতভাবে লিথুয়ানীয় এবং রোমান ক্যাথলিক গির্জার সদস্য। 
এছাড়া এখানে রুশ ও পোলীয় সংখ্যালঘু গোষ্ঠী বাস করেন। কিছু কিছু লিথুয়ানীয় কালিনিনগ্রাদকে লিথুয়ানিয়ার অন্তর্গত দেখতে চান।

লিথুয়ানিয়া একসময় অনেক বড় একটি দেশ ছিল। বর্তমান বেলারুশ ও ইউক্রেনের অধিকাংশ এলাকা এর অধীনে ছিল। ১৯১৮ সালে একটি একটি স্বাধীন রাষ্ট্র হিসেবে জন্ম নিলেও ১৯৪০ সালে সোভিয়েত ইউনিয়ন এটি দখলে নিয়ে নেয়। দ্বিতীয় বিশ্বযুদ্ধের পর এটি সাম্যবাদী সরকারের অধীনে প্রায় ৪ দশক ধরে পরিচলিত হয়। ১৯৯১ সালে সোভিয়েতদের পতনের পর দেশটি আবার স্বাধীনতা লাভ করে। ১৯৯২ সালে দেশটিতে প্রথম গণতান্ত্রিক নির্বাচন সম্পন্ন হয়।

১৯৯০-এর দশকে দেশটি অর্থনীতি বিরাষ্ট্রীয়করণে মনোযোগ দেয়। কিন্তু অর্থনৈতিক মন্দা, মুদ্রাস্ফীতি ও বেকারত্ব সমস্যা ভয়াবহ রূপ লাভ করে। ২১শ শতকে এসে লিথুয়ানিয়া ন্যাটো ও ইউরোপীয় ইউনিয়নে যোগদান করেছে। রুশীকরণ থেকে দেশটি অনেক ক্ষতিগ্রস্ত হয়েছে।

## ইতিহাস

## রাজনীতি
১৯৯২ সালে দেশটিতে প্রথম গণতান্ত্রিক নির্বাচন সম্পন্ন হয়।

## প্রশাসনিক অঞ্চলসমূহ

## ভূগোল

## অর্থনীতি
২০২২ সালে লিথুনিয়াতে বিদেশিদের বিনিয়োগের পরিমাণ ছিলো ৫ মিলিয়ন মার্কিন ডলারের বেশি। ২০২৩ সালের হিসাব অনুযায়ী দেশটির মাথাপিছু আয় ২৮ হাজার মার্কিন ডলারের বেশি। যা সারা বিশ্বের মধ্যে ৪১ তম। বর্তমানে দেশটির জিডিপি ১১২ মিলিয়ন মার্কিন ডলার ছাড়িয়ে গেছে।

## জনসংখ্যা
লিথুয়ানিয়া জনসংখ্যা ২০২১ সালের হিসাব অনুযায়ী ২.৮০১ মিলিয়ন। এদেশে পুরুষদের তুলনায় নারীদের সংখ্যা বেশি।

## সংস্কৃতি

## আরও দেখুন

## তথ্যসূত্র

## বহিঃসংযোগ

বিষয়শ্রেণী:ইউরোপের রাষ্ট্র
বিষয়শ্রেণী:লিথুয়ানিয়া
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:ইউরোপীয় ইউনিয়নের সদস্য রাষ্ট্র
বিষয়শ্রেণী:ন্যাটোর সদস্য রাষ্ট্র
বিষয়শ্রেণী:থ্রি সিস ইনিশিয়েটিভের সদস্য রাষ্ট্র
বিষয়শ্রেণী:ভূমধ্যসাগরীয় ইউনিয়নের সদস্য রাষ্ট্র
বিষয়শ্রেণী:ওইসিডি সদস্য
বিষয়শ্রেণী:প্রজাতন্ত্র
বিষয়শ্রেণী:১৯১৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল
বিষয়শ্রেণী:সার্বভৌম রাষ্ট্র
দুশান্‌বে

**দুশান্‌বে**  (, ;  ) তাজিকিস্তানের রাজধানী ও বৃহত্তম শহর। এর জনসংখ্যা ২০০০ সালের হিসাবে ৫৬২,০০০ জন। এর নামটি এসেছে ফার্সি ভাষায় সোমবারের প্রতিশব্দ হতে (দো = দুই, শাম্বে = দিন, অর্থাৎ সপ্তাহের ২য় দিন তথা সোমবার)। এর তাৎপর্য হল, এখানে প্রাচীনকালে সোমবারে বাজার বসতো। দুশান্‌বের অবস্থান হল ৩৮°৩৩' উত্তর, ৬৮°৪৮' পূর্ব। শহরটি সোভিয়েত আমলে স্তালিনাবাদ নামে পরিচিত ছিল। শহরটি হিসর উপত্যকাতে অবস্থিত। এটি একটি ভারী শিল্প ও পরিবহন কেন্দ্র। এখানে কাপড়, ইলেকট্রনিক সরঞ্জাম, মেশিনারি, চামড়া প্রক্রিয়াকরণ এবং খাদ্য প্রক্রিয়াকরণের কারখানা আছে। এখানে ১৯৪৮ সালে প্রতিষ্ঠিত তাজিক সরকারী বিশ্ববিদ্যালয় এবং তাজিক বিজ্ঞান অ্যাকাডেমিও অবস্থিত।

দুশান্‌বে একটি সুপ্রাচীন লোকালয়। ১৯২৯ সাল পর্যন্ত এটি মূলত একটি গ্রাম ছিল। ঐ বছর এটিকে নব্য-প্রতিষ্ঠিত তাজিক সোভিয়েত সাম্যবাদী প্রজাতন্ত্রের রাজধানী বানানো হয় এবং এর নাম দেওয়া হয় স্তালিনাবাদ। একই বছরে প্রধান রেলসড়কের সাথে শহরটিকে সংযুক্ত করা হয়। এরপর শহরটির দ্রুত প্রবৃদ্ধি ঘটে। ১৯৬১ সালের এর নাম বদলে দুশান্‌বে রাখা হয় এবং ১৯৯১ সালে সোভিয়েত ইউনিয়নের পতনের পর শহরটি স্বাধীন তাজিকিস্তানের রাজধানীতে পরিণত হয়। ১৯৯২ সালে ইসলামী গণতন্ত্রী এবং ক্ষমতাসীন সাম্যবাদপন্থী দলের মধ্যকার সংঘর্ষে দুশান্‌বে উত্তপ্ত হয়ে ওঠে। ঐ বছর ইসলামপন্থী শক্তি কিছু সময়ের জন্য শহরটি নিয়ন্ত্রণে নিলেও বছর ঘোরার আগেই তাদের উৎখাত করা হয়।

## আরও দেখুন

## তথ্যসূত্র

বিষয়শ্রেণী:দুশানবে
বিষয়শ্রেণী:তাজিকিস্তানের শহর
বিষয়শ্রেণী:এশিয়ার রাজধানী
উলানবাটর

**উলানবাটর** (, ; ,  "লাল বীর") (প্রাক্তন **উর্গা** বা **নিসলেল খুরেরে**) পূর্ব এশিয়ার রাষ্ট্র মঙ্গোলিয়ার রাজধানী ও প্রধান শহর। শহরটি সমুদ্র সমতল থেকে ১৩৫০ মিটার উচ্চতায় একটি ঝঞ্ঝাপীড়িত মালভূমির উপরে তুল নদীর তীরে অবস্থিত। মঙ্গোলীয় রাজপুত্রেরা এটিকে একটি মৌসুমী অভিবাসনমূলক আবাসস্থল হিসেবে পত্তন করেছিলেন। পরে ১৬৩৯ সালে দা খুরে মঠ নির্মাণের মাধ্যমে শহরটি বর্তমান অবস্থানে স্থায়ী হয়। এই ভবনটি তিব্বতি বৌদ্ধধর্মের (মঙ্গোলরা যে ধর্মের অনুসারী) বোদগো-গেগেন তথা উচ্চ যাজকের বাসভবনে পরিণত হয় এবং আরও প্রায় ২০০ বছর এ কাজে ব্যবহৃত হয়। কিন্তু তখনও এটি যাযাবর এক মঠের শহর হিসেবেই বিদ্যমান ছিল। রুশরা দা খুরে মঠটিকে উর্গা নামে ডাকত; তারা চীন ও রাশিয়ার মধ্যে একটি বাণিজ্যকেন্দ্র হিসেবে এখানে একটি শহর গড়ে তোলে। ১৯১১ সালে বহির্দেশীয় মঙ্গোলিয়া নিজেকে স্বাধীন ঘোষণা করলে শহরটিকে নিসলেল খুরেরে (অর্থাৎ "মঙ্গোলিয়ার রাজধানী")। ১৯২১ সালে সোভিয়েত লাল বাহিনী এবং মঙ্গোলিয়ার বিপ্লবী নেতা দামদিনি স্যুবাতার শহরটির নিয়ন্ত্রণ হাতে নেন। উলানবাটরের ধর্মীয় ভবনগুলিকে নিষিদ্ধ করা হয়। ১৯২৪ সালে মঙ্গোলিয়াকে একটি গণতান্ত্রিক প্রজাতন্ত্র হিসেবে ঘোষণা করা হলে শহরটিকে উলান বাতার নাম দেওয়া হয়, যার অর্থ "লাল নেতা"।

সোভিয়েত সাহায্য নিয়ে একটি নতুন শহর পরিকল্পনা করা হয়, যার কেন্দ্রে ছিল স্যুবাতার চত্বর (বর্তমান চেঙ্গিস খান চত্বর)। এই চত্বরে একটি নব্য-ধ্রুপদী স্থাপত্যশৈলীর সরকারী ভবন, একটি ইতিহাস জাদুঘর এবং জাতীয় মঞ্চশালা নির্মাণ করা হয়। ১৯৪২ সালে এখানে মঙ্গোলিয়া বিশ্ববিদ্যালয় স্থাপন করা হয়। এছাড়াও এখানে বেশ কিছু পেশাজীবী ও কারিগরি উচ্চবিদ্যালয় এবং মঙ্গোলিয়ার বিজ্ঞান আকাদেমিও প্রতিষ্ঠা করা হয়। বর্তমানে শহরটির জনজীবনে আধুনিক ২১শ শতকের ছোঁয়া লেগেছে। চেঙ্গিস খান চত্বরে মঙ্গোলিয়ার বিভিন্ন নেতার মূর্তি আছে। গান্দান ও চৈজিন মঠগুলি সোভিয়েত যুগের অপসারণ প্রক্রিয়া থেকে রক্ষা পায়। গান্দান মঠে বর্তমানে সন্ন্যাসী-ভিক্ষুরা বাস করেন; এখানে ২৬ মিটার দীর্ঘ একটি সোনার পাতার মূর্তি আছে। অন্যদিকে চৈজিন লামা বর্তমানে একটি জাদুঘর। মঙ্গোলিয়ার শেষ রাজা বোগদ খানের শীতকালীন প্রাসাদটিও বর্তমানে একটি জাদুঘরে রূপান্তরিত। জাইসান হল থেকে শহর ও পর্বতের সুন্দর দৃশ্যাবলি অবলোকন করা যায়। শহরের বাইরে ঘোড়া বা উটে চড়ে গোরখি তেরেলজ জাতীয় উদ্যানে ভ্রমণ করা ও তাঁবু খাটানোর ব্যবস্থা আছে।
 
উলান বাতার মঙ্গোলিয়ার প্রধান শিল্পকেন্দ্র। এখানে অবস্থিত শিল্প এলাকাটিতে বিভিন্ন ধরনের ভোগদ্রব্য প্রস্তুত করা হয়। এখানে সিমেন্ট, লোহা ও ইট প্রস্তুত, জুতা ও বস্ত্র প্রস্তুত, যানবাহন মেরামত, খাদ্য প্রক্রিয়াজাতকরণ ও অন্যান্য কারখানা আছে। শহরটি একটি রেলপথ এবং আন্তর্জাতিক বিমানবন্দরের মাধ্যমে চীন ও রাশিয়ার সাথে সংযুক্ত। শহরের উত্তর-পূর্বে হেনতিন পর্বতমালার সুদৃশ্য অরণ্যাবৃত শৃঙ্গগুলি এসে মিলেছে।

এখানে প্রায় ১৪ লক্ষ লোকের বাস।

## তথ্যসূত্র


বিষয়শ্রেণী:মঙ্গোলিয়ার শহর
বিষয়শ্রেণী:এশিয়ার রাজধানী
অ্যাস্পার্টিক অ্যাসিড

**অ্যাস্পার্টিক অ্যাসিড** (**Aspartic acid**; সংক্ষিপ্ত রূপ **D-AA**, **Asp**, or **D**) আলফা কার্বক্সিল গ্রুপের অতিরিক্ত দ্বিতীয় কার্বক্সিল গ্রুপযুক্ত অম্লধর্মী অ্যামিনো অ্যাসিড ।
নিউরোট্রান্সমিটার হিসাবেও ব্যবহৃত।

## তথ্যসূত্র

## বহিঃসংযোগ
*GMD MS Spectrum
* 

বিষয়শ্রেণী:অ্যামিনো অ্যাসিড
বিষয়শ্রেণী:নিউরোট্রান্সমিটার
লাইসিন

**লাইসিন** (Lysine, সংক্ষিপ্ত রূপ **Lys** or **K**) আলফা অ্যামিনো গ্রুপের অতিরিক্ত দ্বিতীয় অ্যামিনো গ্রুপযুক্ত ক্ষারধর্মী অ্যামিনো অ্যাসিড।

## তথ্যসূত্র

## আরো দেখুন
*

বিষয়শ্রেণী:অ্যামিনো অ্যাসিড
ট্রিপ্টোফ্যান

**ট্রিপ্টোফ্যান** () প্রোটিন গঠনকারী অ্যামিনো অ্যাসিডদের মধ্যে বৃহত্তম। ইন্ডোল গ্রুপযুক্ত এই অ্যামিনো অ্যাসিডটি ২২টি আদর্শ অ্যামিনো অ্যাসিডদের একটি ও মানুষের জন্য অত্যাবশ্যকীয় অ্যামিনো অ্যাসিডগুলির অন্যতম।

প্রোটিন ছাড়াও এটি থেকে নিয়াসিন (একটি ভিটামিন), সেরোটোনিন (একটি নিউরোট্রান্সমিটার) ও মেলাটোনিন (দেহের দিন-রাত্রি চক্রের নিয়ন্ত্রক হরমোন) তৈরি হয়।

ইহা অধিকাংশ প্রোটিন সমৃদ্ধ খাবারের নিয়মিত উপাদান। তবে চকলেট, জই, শুকনো খেজুর, দুধ, দই, পনির, মাংস, দিম, মাছ, মুরগী, সূর্যমুখী বীজ, কলা ও বাদামে উল্লেখযোগ্য পরিমাণে পাওয়া যায়।
 
ট্রিপ্টোফ্যান নিদ্রাহীনতা, অবসাদগ্রস্ততা, স্নায়ুবিক উত্তেজনা নিরসনে কাজ করে। এটি মস্তিষ্কে সেরোটোনিনের স্বাভাবিক মাত্রা বজায় রাখে।

## তথ্যসূত্র

বিষয়শ্রেণী:অ্যামিনো অ্যাসিড
বিষয়শ্রেণী:সম্পূরক পুষ্টি উপাদান
প্রোলিন

thumb|200px|প্রোলিন
**প্রোলিন** প্রোটিন গঠনকারী ২০ টি অ্যামিনো অ্যাসিডগুলোর মধ্যে একমাত্র ব্যতিক্রম যার অ্যামিনো গ্রুপ নেই, বদলে আছে ইমিনো গ্রুপ, অর্থাৎ এটি একটি সেকেন্ডারি অ্যামিন। ডিএনএ তে প্রলিন এর "কোডন" গুলো হল CCU, CCC, CCA এবং CCG। আমাদের দেহ সংশ্লেষণ প্রক্রিয়ায় নিজেই এই অ্যাসিডটি তৈরি করতে পারে; অর্থাৎ, এই ইমিনো অ্যাসিড তৈরির জন্য যে সকল মৌলিক উপাদান প্রয়োজন তা আমাদের দেহের ভেতরে থাকলেই আমাদের দেহ এটি তৈরি করতে পারবে। সুতরাং, এটি খাদ্যের সাথে গ্রহণ করা অত্যাবশ্যক নয়।

এই অ্যামিনো অ্যাসিডটির আরো অনেক ব্যতিক্রমী ভূমিকা আছে, যেমন পেপটাইড বন্ডের সিস অবস্থা ট্রান্স অবস্থার মতই স্থায়ী এবং এটি পেপটাইডশৃঙ্খলে অনমনীয় বাঁক যোগ করে।

বিষয়শ্রেণী:অ্যামিনো অ্যাসিড
বিষয়শ্রেণী:পাইরোলিডাইন
গ্লুটামিক অ্যাসিড

**গ্লুটামিক অ্যাসিড** (**Glutamic Acid** সংক্ষিপ্ত রূপ **Glu** or **E**) আলফা কার্বক্সিল গ্রুপের অতিরিক্ত দ্বিতীয় কার্বক্সিল গ্রুপযুক্ত অম্লধর্মী অ্যামিনো অ্যাসিড। এই যৌগ একটি নিউরোট্রান্সমিটার হিসাবেও কাজ করে থাকে। গ্লুটামিক অ্যাসিডের জন্য মানুষের স্বাদকোরকে উমামি (জাপানী ভাষায় সুস্বাদু) নামে আলাদা রিসেপ্টর আছে যা একপ্রকার গ্লুটামেট নিউরোট্রান্সমিটার রিসেপ্টর থেকে বিবর্তিত হয়েছে।

## তথ্যসূত্র

## বহিঃসংযোগ
* Glutamic acid MS Spectrum

## আরো পড়ুন

* 

বিষয়শ্রেণী:অ্যামিনো অ্যাসিড
বিষয়শ্রেণী:নিউরোট্রান্সমিটার
বিষয়শ্রেণী:কিলেটিং প্রতিনিধি
বিষয়শ্রেণী:ই-সংখ্যায়িত খাদ্যে সংযোজিত দ্রব্য
গ্লাইসিন

**গ্লাইসিন** (**Glycine** সংক্ষিপ্ত রূপ **Gly** or **G** ) ক্ষুদ্রতম অ্যামিনো অ্যাসিড। এই যৌগ নিউরোট্রান্সমিটার হিসাবেও কাজ করে।

## তথ্যসূত্র

## আরো পড়ুন
*
*

## বহিঃসংযোগ

* Glycine MS Spectrum
* Glycine at PDRHealth.com
* Glycine cleavage system
* Glycine Therapy - A New Direction for Schizophrenia Treatment?
* 
* 
* ChemSub Online (Glycine).
* NASA scientists have discovered glycine, a fundamental building block of life, in samples of comet Wild 2 returned by NASA's Stardust spacecraft. 

বিষয়শ্রেণী:অ্যামিনো অ্যাসিড
বিষয়শ্রেণী:ই-সংখ্যায়িত খাদ্যে সংযোজিত দ্রব্য
নপিক্স

**নপিক্স** ()একটি লিনাক্স ভিত্তিক ডিস্ট্রিবিউশান। এটি কোনরকম ইন্সটলেশান প্রক্রিয়া ছাড়াই একটি পূর্ণাঙ্গ অপারেটিং ব্যবস্থা হিসেবে কাজ করতে পারে। এক্ষেত্রে এদের কে সিডি থেকে বুট করতে হয়। এছাড়া হার্ড ডিস্কে ইন্সটল করে ব্যবহার করার বিকল্পও আছে। মূলত জার্মান প্রোগ্রামারদের প্রচেস্টার ফসল এই নপিক্স। 
thumb|300px|KNOPPIX

## তথ্যসূত্র

বিষয়শ্রেণী:লিনাক্স
বিষয়শ্রেণী:ওপেন সোর্স
বিষয়শ্রেণী:অপারেটিং সিস্টেম
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:লাইভ সিডি
বিষয়শ্রেণী:লাইভ ইউএসবি
ড্যাম স্মল লিনাক্স

**ড্যাম স্মল লিনাক্স** বা **ডিএসএল** () হল এক্স-৮৬ পরিবারের ব্যক্তিগত কম্পিউটারের অপারেটিং সিস্টেম। এই অপারেটিং সিস্টেমটি জিএনইউ জিপিএল লাইসেন্সের আওতাধীন একটি উন্মুক্ত সোর্স সফটওয়্যার এবং বিনামূল্যেই পাওয়া যায়। এই অপারেটিং সিস্টেমটি দুর্বল এবং অনেক পুরো কম্পিউটারে চালানোর জন্য নকশা করা হয়েছিল। ডিএসএল মোটে ৫০ মেগাবাইট এবং এটি লাইভ সিডি/ডিভিডি বা পেনড্রাইভ থেকে বুট করা যায়।

## ইতিহাস
ড্যাম স্মল লিনাক্স প্রথম তৈরী করেছিলেন জন এন্ড্রুস তিনিই এটি প্রথম দিকে রক্ষণাবেক্ষণ করেন। পরবর্তী পাঁচ বছর ডিএসএল রবার্ট সিংলেডকারকে যুক্ত করেন যিনি মাইডিএসএলে কন্ট্রোল প্যানেল এবং অন্যান্য ফিচার যোগ করেন। প্রধান ডেভলাপারদের সাথে মতপার্থক্যের কারণে তিনি এই প্রকল্প থেকে সরে আসেন এবং ২০০৮ সালের মার্চে "টাইনি কোর লিনাক্স" নামে আরেকটি ডিস্ট্রোর সৃষ্টি করেন।

## তথ্যসূত্র

* 
* 
## বহিঃসংযোগ
* ড্যাম স্মল লিনাক্সের ওয়েবসাইট
* ইউএসবি ডিএসএল টিউটোরিয়াল
* 
* ডিস্ট্রোওয়াচ ইন্টারভিউ

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:লাইভ ইউএসবি
বাংলাদেশের প্রশাসনিক অঞ্চল

বাংলাদেশ ৮টি বিভাগে এবং ৬৪টি জেলায় বিভক্ত করা হয়েছে, যদিও জননীতিতে এগুলোর ভূমিকা সীমিত। স্থানীয় সরকার এর উদ্দেশ্যে, দেশটিকে উপজেলা, পৌরসভা, সিটি কর্পোরেশন (যেমন: মেট্রোপলিটন পৌরসভা কর্পোরেশন) এবং ইউনিয়ন পরিষদ (অর্থাৎ গ্রামীণ পরিষদ) এ বিভক্ত করা হয়েছে।নিচের চিত্রটি বাংলাদেশে পাঁচ স্তরের সরকারের রূপরেখা তুলে ধরেছে।

**বাংলাদেশের প্রশাসনিক অঞ্চল** সমূহকে নিম্নের কয়েকটি ধাপে ভাগ করা যায়:

* বিভাগ - বাংলাদেশে মোট ৮টি বিভাগ আছে। এগুলো হলো :
** ঢাকা বিভাগ
** চট্টগ্রাম বিভাগ
** রাজশাহী বিভাগ
** খুলনা বিভাগ
** সিলেট বিভাগ
** বরিশাল বিভাগ
** রংপুর বিভাগ
**ময়মনসিংহ বিভাগ
* জেলা - মোট জেলার সংখ্যা ৬৪টি।
* উপজেলা/থানা - মোট উপজেলার সংখ্যা ৪৯৫টি। 

## বিভাগ
alt=বাংলাদেশের বিভাগসমূহ|থাম্ব|বাংলাদেশের বিভাগসমূহ

**প্রস্তাবিত বিভাগ**

* ফরিদপুর বিভাগ
* কুমিল্লা বিভাগ

## জেলা

[alt=|কেন্দ্র|থাম্ব|559x559পিক্সেল|[বাংলাদেশ|বাংলাদেশের জেলাসমূহ]]

## উপজেলা

## [[বাংলাদেশের শহরের তালিকা|শহর ও নগর]]

### সিটি কর্পোরেশন
সিটি কর্পোরেশন বাংলাদেশের মহানগরগুলোর স্বায়ত্তশাসন ব্যবস্থার একক। বাংলাদেশে সর্বমোট ১৩টি সিটি কর্পোরেশন আছে।

#বরিশাল সিটি কর্পোরেশন
#চট্টগ্রাম সিটি কর্পোরেশন
#কুমিল্লা সিটি কর্পোরেশন
#ঢাকা উত্তর সিটি কর্পোরেশন
#ঢাকা দক্ষিণ সিটি কর্পোরেশন
#গাজীপুর সিটি কর্পোরেশন
#নারায়ণগঞ্জ সিটি কর্পোরেশন
#খুলনা সিটি কর্পোরেশন
#ময়মনসিংহ সিটি কর্পোরেশন
#রাজশাহী সিটি কর্পোরেশন
#রংপুর সিটি কর্পোরেশন
#সিলেট সিটি কর্পোরেশন

### পৌরসভা
পৌরসভা বাংলাদেশ সরকারের স্থানীয় সরকার ব্যবস্থার শহর এলাকার সরকার এর মধ্যে নিম্ন স্তরের প্রশাসনিক এলাকা। বর্তমানে বাংলাদেশের পৌরসভার সংখ্যা ৩৩০টি।

### ইউনিয়ন
ইউনিয়ন পরিষদ হলো বাংলাদেশে পল্লি অঞ্চলের সর্বনিম্ন প্রশাসনিক একক।বাংলাদেশে বর্তমানে ৪৫৭৯টি ইউনিয়ন আছে।

## সর্বনিম্ন স্তরের নির্বাচনী ইউনিট

### গ্রাম

### শহর ও পৌরসভার ওয়ার্ড

## অ-নির্বাচনী আনুষ্ঠানিক ইউনিট

### মহল্লা

### মৌজা

## ঐতিহাসিক প্রশাসনিক বিভাগ

* চাকলা
* মহকুমা
* পরগনা
* সরকার
* থানা

## প্রস্তাবিত প্রশাসনিক বিভাগ
### প্রদেশ
থাম্ব|১৯৭১ সালে বাংলাদেশের বিভাগসমূহ। ২০২৫ সালে এইগুলিকে প্রদেশে রূপান্তরিত হবে বলে প্রস্তাব করা হয়েছে।|কেন্দ্র
শেখ হাসিনা সরকারের অবসানের পর গঠিত মুহাম্মদ ইউনূসের অন্তর্বর্তীকালীন সরকার ২০২৫ সালের জানুয়ারি মাসে বাংলাদেশকে চারটি প্রদেশে ভাগ করার ভাবনা করেছে। এবিষয়ে জনপ্রশাসন সংস্কার কমিশন মূলত বিকেন্দ্রীকরণের অংশ হিসাবে আগেকার চারটি বিভাগকে (খুলনা, চট্টগ্রাম, ঢাকা, রাজশাহী) চারটি প্রদেশে রূপান্তরিত করার সুপারিশ করেছে।

* ঢাকা প্রদেশ
* চট্টগ্রাম প্রদেশ
* খুলনা প্রদেশ
* রাজশাহী প্রদেশ

## তথ্যসূত্র

*
বিষয়শ্রেণী:এশিয়ার দেশের প্রশাসনিক উপবিভাগ
কোত দিভোয়ারের ভূগোল

thumb|কোপেন জলবায়ু শ্রেণিবিন্যাসে কোত দিভোয়ারের মানচিত্র
[thumb|left|[আবিদজান-এ ভারী বর্ষণ (জুন)]]

thumb|300px|কোত দিভোয়ারের ভূ-সংস্থানিক মানচিত্র
কোত দিভোয়ার (আইভরি কোস্ট) দক্ষিণ পশ্চিম আফ্রিকায় অবস্থিত সাহারা-নিম্ন আফ্রিকার দেশ। দেশটি প্রায় বর্গাকৃতির। এর দক্ষিণ সীমান্ত উত্তর আটলান্টিক সাগরের গিনি উপসাগরের উপকূল ঘেঁষে ৫১৫ কিমি (৩২০ মাইল) পর্যন্ত বিস্তৃত। অন্য তিন দিকে আফ্রিকার পাঁচটি দেশের সাথে দেশটির মোট ৩,৪৫৮ কিমি (২,১৪৯ মাইল) সীমানা রয়েছে; তন্মধ্যে দক্ষিণ-পশ্চিমে লাইবেরিয়ার সাথে ৭৭৮ কিমি (৪৮৩ মাইল), উত্তর-পশ্চিমে গিনির সাথে ৮১৬ কিমি (৫০৭ মাইল), উত্তর-উত্তরপশ্চিমে মালির সাথে ৫৯৯ কিমি (৩৭২ মাইল), উত্তর-উত্তরপূর্বে বুর্কিনা ফাসোর সাথে ৫৪৫ কিমি (৩৩৯ মাইল) এবং পূর্বে ঘানার সাথে ৭২০ কিমি (৪৪৭ মাইল) সীমানা রয়েছে।

কোত দিভোয়ারের মোট আয়তন ৩২২,৪৬৩ বর্গকিমি (১২৪,৫০০ বর্গমাইল), যার ৩১৮,০০৩ বর্গকিমি (১২২,৭৮০ বর্গমাইল) স্থলভাগ এবং ৪,৪৬০ বর্গকিমি (১,৭২০ বর্গমাইল) জলভাগ। দেশটি মূলত একটি বড় মালভূমি যা সমুদ্রতল ধীরে ধীরে উত্তরে প্রায় ৫০০ মিটার উচ্চতায় পৌঁছেছে। দক্ষিণ-পশ্চিমে রয়েছে আর্দ্র, ঘন ক্রান্তীয় অরণ্য। উত্তরে সুদানীয় সাভান্না তৃণভূমির অংশবিশেষ। গিনি ও লাইবেরিয়ার সাথে সীমান্তে অবস্থিত নিম্বা পর্বত (১৭৫২ মি) দেশটির সর্বোচ্চ বিন্দু।

## আরও দেখুন

বিষয়শ্রেণী:কোত দিভোয়ারের ভূগোল